OpenLLM-France/wikimedia huggingface dataset:
# Ambroise Thomas

Ambroise Thomas (Metz, Frantzia, 1811eko abuztuak 5a - Paris, Frantzia, 1896ko otsailaren 12a) frantses musikagilea izan zen.

## Biografia

Parisko kontserbatorioan egin zituen ikasketak. 1832. urtean Erromako saria irabazi zuen. Ballet batzuk idatzi zituen Parisko operarako, baina 1840. urtetik aurrera opera komikoa landu zuen batez ere. Arrakasta handia lortu zuen Mignon (1866) eta Hamlet (1868) operekin.
1852. urtetik aurrera, Parisko kontserbatorioko konposizio-irakasle izan zen, eta 1871. urtetik aurrera, zuzendari.
Idatzi zituen beste lan aipagarri batzuk: Raymond (1851), Le carnaval de Venise (1857), Françoise de Rimini (1882) operak; korurako lanak, ganbera-musika eta abestiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q297717
* Multimedia: Ambroise Thomas / Q297717
# Ambrolauri

Ambrolauri (georgieraz: ამბროლაური) mendebaldeko Georgiako hiria da, Ratxa-Letxkhumi eta Kvemo Svaneti eskualdeko hiriburua. Rioni ibaiaren bi ertzetan kokatuta dago.
XVII. mendetik da ezaguna, eta Imeretiko erregeen egoitzetako bat zen.

## Biztanleria

| Urtea | 1959 | 1989 | 2014 |
| Biztanleria | 3,043 | 2,933 | 2,047 |

## Klima

Datu klimatikoak (Ambrolauri) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 3.5 | 5 | 9.3 | 16.2 | 21 | 24.2 | 26.4 | 26.6 | 22.7 | 17.4 | 10.6 | 6 | 15.7 |
| Batez besteko tenperatura (ºC) | -0.7 | 0.6 | 4.4 | 10.1 | 14.8 | 18.1 | 20.7 | 20.8 | 16.7 | 11.7 | 6 | 1.7 | 10.4 |
| Batez besteko tenperatura minimoa (°C) | -4.9 | -3.7 | -0.5 | 4 | 8.6 | 12.1 | 15 | 15 | 10.7 | 6.1 | 1.5 | -2.5 | 5.1 |
| Pilatutako prezipitazioa (mm) | 81 | 76 | 75 | 86 | 87 | 104 | 79 | 76 | 83 | 96 | 91 | 108 | 1042 |
| Iturria: Climate-data.org ||||||||||||||

## Kultura eta ondarea

Ambrolauritik 14 kilometrora Nikortsminda katedrala dago, XI. mendean eraikia eta XVI. mendean berritua. Georgiako arkitekturaren adibide ederrenetariko bat da, eta UNESCOren Gizarteriaren Ondare zerrendarako hautagaia da.

## Erreferentziak

* ↑ Euskaltzaindia. Georgieraren eta armenieraren alfabetoetan idatzitako izenak euskarara aldatzeko transkripzio-sistemak. .
* ↑ Население Грузии
* ↑ Всесоюзная перепись населения 1989 г.
* ↑ 2014 census results
* ↑ Climate: Ambrolauri. .

## Kanpo estekak

* Datuak: Q456842
* Multimedia: Ambrolauri / Q456842
# Ambronay

Ambronay Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q193533
* Multimedia: Ambronay / Q193533
# Ambrogio Lorenzetti

Ambrogio Lorenzetti (Siena, 1285-1290 aldean - Siena, 1348ko ekainaren 9a) italiar margolaria izan zen, Pietroren anaia gaztea. Hasieran, Florentzian egin zituen lan batzuk, baina 1332az geroztik Sienan aritu zen. Sienako eskolako margolari garrantzitsuenetako bat izan zen.

## Bizitza eta lanak

Gorde den Ambrogioren lan zaharrena 1319an margotutako Ama Birjina bat da, Florentziatik gertuko Vico d'Abateko parrokian dagoena. Lan horretan ikusten da Ambrogiok, ziur aski, Giottoren Florentziako jarraitzaileekin ikasi zuela margotzen. Pietroren kasuan ez bezala, ez da Duccioren eraginik nabaritzen Ambrogioren margolanetan. 1326 aldera, anaia Pietrorekin aritu zen Sienako San Frantzisko komentuko freskoetan. 1332 inguruan Florentzian zegoen, eta han margotu zuen gaur Uffizi Galerian dagoen Ama Birjina, San Nicola eta San Procolo triptikoa eta San Nicola di Bariren bizitzako lau pasarte.
Handik hamar bat urtera hasi zen Sienako Jauregi Publikoko Bederatzien Aretoko freskoak pintatzen. Hiriko eta landako gobernu onaren eta tzarraren alegoriak eta eragiteak (Allegoria del Buono e Cattivo Governo e dei loro Effetti) izeneko fresko bikain eta ospetsu horiek, artearenetik ez ezik, ikonografiaren eta dokumentuen ikuspegitik ere berebiziko interesa dute. Jauregi bererako egin zuen Maestà bat 1340an. 1342koa da, berriz, Florentziako katedraleko San Kreszentzioren aldarerako margotu zuen Tenpluko aurkezpena (Uffizi Galeria). 1344 ingurukoak dira Sienako Pinakotekan dagoen Iragarpena, eta Massachusettseko Cambridgeko Fogg Art Museumen dagoen Gurutziltzatze bikaina.
Anaia Pietro bezala, 1348ko izurritean hil zela uste da.

## Iruditegia

* Storie di san Nicola: Miracolo del bambino risuscitato, 1332 aldean, San Procolo eliza, Florentzia
* Triptikoa, 1332, San Procolo eliza, Florentzia
* Personificazione della Pace, Allegoria del Buono e Cattivo Governo e dei loro Effetti freskoko xehetasuna, 1338-1339, Jauregi Publikoa, Siena.
* Jesusen aurkezpena, 1342, Uffizi Galeria, Florentzia

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/02/18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q211562
* Multimedia: Ambrogio Lorenzetti / Q211562
# Ambrogio Morelli

Ambrogio Enrico Morelli (Nerviano, 1905eko abenduaren 4a-ib., 2000ko urriaren 10a), txirrindulari italiarra izan zen. Bere lehenengo Itzuli handian hamargarren postua eskuratu zuen, eta guztira, zortzi aldiz izan zen Italiako Giroko eta Frantziako Tourreko lehenengo hamarren artean.

## Taldeak

* Gloria-Hutchinson (1929-1930).
* Bianchi (1931-1933).
* Ganna (1935-1936).
* Tendil (1937).

## Palmaresa
### 1929

* Tre Valli Varesine.

### 1930

* Piemonteko Giroa.
* Umbriako Giroa.

### 1931

* Italiako Giroko etapa bat.

### 1933

* 2. Kataluniako Voltan eta etapa bat.

### 1935

* 2. Frantziako Tourrean eta bi etapa.

## Kanpo estekak

* Datuak: Q458790
* Multimedia: Ambrogio Morelli / Q458790
# Alistair Brownlee

Alistair Edward Brownlee (Dewsbury, 1988ko apirilaren 23a) britainiar triatleta da, bi aldiz txapeldun olinpikoa izan zena, 2012an eta 2016an. Jonathan Brownlee anaia ere eliteko triatleta da.
Lau aldiz irabazi du Munduko triatloi txapelketa eta Ironman 70.3 Munduko txapelketan ere bi aldiz izan da txapeldunordea.

## Nazioarteko lorpenak

Olinpiar Jokoak :
| Urtea | Lekua | Domina | Proba |
| 2012 | Londres ( Erresuma Batua) | 01 ! | bakarka |
| 2016 | Río de Janeiro ( Brasil) | 01 ! | bakarka |
| Munduko Txapelketa ||||
| Urtea | Lekua | Domina | Proba |
| 2009 | Gold Coast ( Australia) | 01 ! | bakarka |
| 2011 | Pekin ( Txina) | 01 ! | bakarka |
| Munduko Txapelketa errelebo mixtoak ||||
| Urtea | Lekua | Domina | Proba |
| 2011 | Lausana ( Suitza) | 01 ! | errelebo mixtoa |
| 2011 | Hanburgo ( Alemania) | 01 ! | errelebo mixtoa |
| Europako Txapelketa ||||
| Urtea | Lekua | Domina | Proba |
| 2009 | Holten ( Herbehereak) | 02 ! | bakarka |
| 2010 | Athlone ( Irlanda) | 01 ! | bakarka |
| 2011 | Pontevedra ( Espainia) | 01 ! | bakarka |
| 2014 | Kitzbühel ( Austria) | 01 ! | bakarka |
| 2019 | Weert ( Herbehereak) | 01 ! | bakarka |
Abiadurazko triatloia :
| Munduko Txapelketa ||||
| Urtea | Lekua | Domina | Proba |
| 2011 | Lausana ( Suitza) | 03 ! | bakarka |
Ironman 70.3 :
| Munduko Txapelketa ||||
| Urtea | Lekua | Domina | Proba |
| 2018 | Nelson Mandela Bay ( Hegoafrika) | 02 ! | bakarka |
| 2019 | Niza ( Frantzia) | 02 ! | bakarka |

## Erreferentziak

* ↑ «Corus - Alistair Brownlee» web.archive.org 2008-06-10 (Noiz kontsultatua: 2023-04-04).
* ↑ «BBC Sport - Olympics triathlon: Alistair Brownlee wins Britain's 19th gold» web.archive.org 2012-08-09 (Noiz kontsultatua: 2023-04-04).
* ↑ (Ingelesez) Triathlon, World. (2016-08-18). «Alistair Brownlee (GBR) makes history with Rio triathlon Gold» World Triathlon (Noiz kontsultatua: 2023-04-04).
* ↑ (Ingelesez) «Brownlee wins on Ironman 70.3 debut» BBC Sport (Noiz kontsultatua: 2023-04-04).

## Kanpo estekak

* Datuak: Q716308
* Multimedia: Alistair Brownlee / Q716308
# Alitalia

Alitalia — Compagnia Aerea Italiana S.p.A. Italiako airelinea nagusia, Alitalia izenaz ezagutzen dena.
Italierazko bi hitz hauek elkartuta dago osatuta izena: ali (hegalak) eta Italia.
Egoitza nagusia Fiumicinon du, Erroman.
Alitalia-Linee Aeree Italiane enpresak (lehengo Alitaliak) porrot egin zuenean, Alitalia — Compagnia Aerea Italiana S.p.A.k erosi zituen haren marka-, aireportu- eta bide-eskubideak eta hegazkin-flotaren zati bat, bai eta Air One konpainiaren aktiboak ere. Hala osatu zen, beraz, 2009an Alitalia berria.
SkyTeam aliantzako kide da. Negozio-zifra bost mila milioi eurotik gorakoa du, eta 12.500 langile inguru ditu. Urtean, 24 milioi bidaiari baino gehiago garraiatzen ditu.
Air One marka erabiltzen du kostu txikiko airelinea gisa, zeinak Milan-Malpensa baitu aireportu nagusi eta distantzia txiki eta ertainetako opor-bidaiak egiten baititu bereziki.

## Flota

2010eko abenduaren 31n, 147 hegazkin zituen: kontinentearteko distantzietarako 20 hegazkin, distantzia ertainetarako 111 hegazkin eta herrialde barrurako 16 hegazkin:
* 125 Alitalia aireontzi (4 A330-200, 6 B767-300, 10 B777-200, 12 A319, 52 A320-21X, 23 A321, 18 MD-80)
* 6 Alitalia Express aireontzi (6 E170)
* 1 Volare aireontzi (1 A320-214)
* 5 Air One aireontzi (3 A320-216, 2 A320-214)
* 10 Air One CityLiner aireontzi (10 CRJ900)

## Hegaldiak

Afrikan:
* Aljer
* Kairo
* Akkra
* Nairobi
* Tripoli
* Casablanca
* Lagos
* Zanzibar
* Tunisia
* Praia
Amerikan:
* Toronto
* Boston
* Chicago
* Los Angeles
* Miami
* New York
* Newark
* La Romana
* Philipsburg
* Buenos Aires
* Rio de Janeiro
* Sao Paulo
* Caracas
Asian:
* Pekin
* Teheran
* Tel Aviv
* Osaka
* Tokio
* Amman
* Beirut
* Damasko
Europan:
* Tirana
* Frankfort
* Munich
* Viena
* Brusela
* Sofia
* Zagreb
* Bartzelona
* Ibiza
* Maó
* Madril
* Malaga
* Palma de Mallorca
* Valentzia
* Niza
* Paris
* Tolosa (Frantzia)
* Atena
* Korfu
* Heraklio
* Rodas
* Tesalonika
* Budapest
* Alghero
* Ancona
* Bari
* Bergamo
* Bolonia
* Brescia
* Brindisi
* Cagliari
* Catania
* Crotone
* Florentzia
* Genova
* Lamezia Terme
* Lampedusa
* Milan
* Napoli
* Olbia
* Palermo
* Pantelleria
* Pescara
* Pisa
* Reggio di Calabria
* Erroma
* Salerno
* Trapani
* Trieste
* Turin
* Venezia
* Verona
* Luqa
* Amsterdam
* Varsovia
* Praga
* Bukarest
* Mosku
* San Petesburgo
* Belgrad
* Geneva
* Istanbul
* Ankara
* Kiev
* Londres

## Kanpo estekak

* (Gaztelaniaz) Alitaliaren webgune ofiziala
* Datuak: Q153975
* Multimedia: Alitalia / Q153975
# Alistair Mackay

Alistair Forbes Mackay (Argyllshire, Eskozia, 1878ko otsailaren 22a - Ozeano Artikoa, 1914ko otsailean) mediku eta esploratzaile polar eskoziarra izan zen, Hego polo magnetikora iritsi ziren hiru esploratzailetako bat izateagatik —Douglas Mawson eta Edgeworth David irakaslearekin batera— ezaguna.

## Biografia

Gordon Highlanders-en 92. erregimentuko Forbes Mackay koronelaren semea, Edinburgon ikasi zuen eta gero Dundee-ra joan zen, non Patrick Geddes eta D'Arcy Wentworth Thompson irakasleekin zoologia eskolak jaso zituen.
Hego Afrikan soldadu eta Robert Baden-Powell-en poliziaren partaide izan ondoren, medikuntzako azken azterketa gainditu zuen zirujau titulua lortzeko.
Ezkongabea izanik, lau urte eman zituen Royal Navyn erretiratu aurretik, eta hogeita bederatzi urte zituela zirujau laguntzaile gisa Ernest Shackleton-ek zuzendutako Nimrod espedizioan sartu zen. Espedizio horretan, Edgeworth David-ekin eta Douglas Mawson-ekin Hegoburura iritsi zen.
1913an Mackay Karluk itsasontzian Vilhjalmur Stefansson-en espedizioan parte hartu zuen, kanadiar gobernuak antolatua Elisabet Erreginaren uharteetako mendebaldeko eskualdea aztertzeko. Robert Bartlett kapitainak zuzendutako Karluk itsasontzia izotzak blokeatu eta gero suntsitu eta hondoratu egin zen izotz blokeen mugimenduen ondorioz, Mackay eta beste hiru tripulatzaile hipotermiaz hil ziren Artikoko Wrangel uhartera edo Herald uhartera iristen saiatu ziren bitartean.
* Datuak: Q1644911
* Multimedia: Alistair Mackay / Q1644911
# Alita: Battle Angel

Alita: Battle Angel 2019ko Robert Rodriguez estatubatuar zinema zuzendariaren ziberpunk akziozko film bat da. Yukito Kishiroren Gunnm edo Battle Angel Alita mangan oinarritzen da. Rosa Salazar, Christoph Waltz, Jennifer Connelly, Mahershala Ali, Ed Skrein, Jackie Earle Haley, eta Keean Johnson aktoreek antzeztu zuten.
2019ko otsailaren 14an estreinatu zen AEBko zinema aretoetan.

## Argumentua

Oharra: Atal honek istorio osoa edo amaiera argitzen du.
Alita (Rosa Salazar) nor den gogoratu gabe esnatzen da ezagutzen ez duen etorkizun batean. Ido (Christoph Waltz) mediku gupidatsua abandonatutako ziborg estalki horren barruan emakume baten bihotza eta arima daudela konturatzen da, iragan nabarmeneko emakume gazte bat. Alita bere bizitza berrira eta Iron Cityko kale arriskutsuetara moldatzen den bitartean, Ido bere iraganetik babesten saiatuko da; Hugo (Keean Johnson) lagun berriak ostera oroitzapenak azaleratzen lagundu nahiko dio. Hiria gobernatzen duten indar hilkor eta ustelak Alitaren atzetik joaten hasten direnean, Alitak bere iraganari buruzko aztarna erabakigarri bat aurkitzen du: borroka-trebetasun berdingabeak dauzka, eta boterea daukatenek trebetasun hauek kontrolatu nahi dituzte. Bere eskuetatik kanpo geratu beharko da Alita, bere lagunak, familia, eta maitatzen ikasi duen mundua babesteko.
Testuinguruari dagokionean, filma K.o. 2563. urtean kokatzen da eta filmak berezko denbora-lerroa du, izan ere, 2263. urtean, Alita aurkitua izan baino hirurehun urte lehenago, "Erorialdia" deritzon gertakizuna jazotzen da, mundu-arteko gerra baten ondorioz. Filmean zehar ez da gertakizun horren inguruko xehetasun handirik ematen, baina jakina da RUM (Marteko Errepublika Batuak) eta Inperioaren (Lurra eta agian, beste hainbat mundu bere gain zituen erakundea) arteko gudua izan zela, bietan ere gizakiak eta ziborgak bizi zirela eta Inperioa garaile atera zela, Marte erabat suntsituta utziz eta baita Lurraren zati handiena ere. Alita RUMeko gerlari izandako ziborga da, horretaz oroitzapenik ia ez duen arren. Filmean ez da Alitaren iraganari buruzko xehetasun handirik ematen.

## Aktoreak

* Rosa Salazar: Alita
* Christoph Waltz: Dr. Dyson Ido
* Jennifer Connelly: Dr. Chiren
* Mahershala Ali: Vector
* Ed Skrein: Zapan
* Jackie Earle Haley: Grewishka
* Keean Johnson: Hugo
* Michelle Rodriguez: Gelda
* Eiza González: Nyssiana
* Lana Condor: Koyomi
* Jorge Lendeborg Jr.: Tanji
* Idara Victor: Gerhard erizaina
* Marko Zaror: Ajakutty
* Elle LaMont: Screwhead
* Leonard Wu: Kinuba
* Casper Van Dien: Amok
* Edward Norton: Nova

## Erreferentziak

* ↑ «'Dark Phoenix' Pushed Back to June 2019, Untitled 'Deadpool' Opening In December» Vulture 2018-9-18.

## Kanpo estekak

* IMDBko fitxa irakurgai (Ingelesez)
* Datuak: Q24053265
* Multimedia: Alita: Battle Angel / Q24053265
# Alguaire

Alguaire Kataluniako udalerria da, Segrià eskualdean eta Lleidako probintzian kokatua. 2009ko urtarrilaren 1eko erroldaren arabera 3.055 biztanle zituen. 50,11 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 2.344 | 2.425 | 2.575 | 2.404 | 2.618 | 2.545 | 2.581 | 2.819 | 2.883 | 2.859 | 2.724 | 3.055 |

## Ikus, gainera

* Lleidako udalerrien zerrenda

## Kanpo estekak

* (Katalanez) Alguaireko udalaren webgunea.
* Datuak: Q1133160
* Multimedia: Alguaire / Q1133160
# Algortako geltokia

Algorta Bilboko metroaren 1. lineari dagokion lurpeko geltokia da, Getxoko izen bereko auzoan kokatuta dagoena. 1995ko azaroaren 11n ireki zen eta 2. tarifa-gunean dago.
Geltokiak eskailera bidezko bi sarbide eta igogailu bidezko beste sarbide bat ditu. Kanpoaldean ordainpeko aparkalekua eta autobus geralekua dago.
2015eko maiatzaren 6tik doako Wi-Fi zerbitzua eskaintzen da geltokian, WifiNova enpresaren [TUWI] Metro sarearen bitartez.

## Sarbideak

* Telletxe kalea, 1 (Telletxe irteera)
* Bolue kalea, z/g (Bolue irteera)
* Telletxe kalea (Telletxe irteera)

### Gaueko sarbideak

* Telletxe kalea, 1 (Telletxe irteera)
* Telletxe kalea (Telletxe irteera)

## Lotuneak

Geltokiaren kanpoaldean Bizkaibus zerbitzua hornitzen duen autobus geralekua dago. Hurrengo lineak geralekutik pasatzen dira:

## Argazki galeria

* Geltokiko plaza, eskuinaldean Telletxe sarbidea eta igogailua ikusten direla
* Telletxe sarbidea
* Geltokiaren barrualdea

## Erreferentziak

* ↑ Bizkaiko Garraio Partzuergoa. «2016ko Bizkaiko Garraio Publikoari buruzko txostena» (Noiz kontsultatua: 2017-08-15).
* ↑ Metro Bilbao. «Metro Bilbaoko 10 geltokik WIFI sarbidea dute dagoeneko» (Noiz kontsultatua: 2015-05-07).

## Ikus, gainera

* Algorta
* Getxo
* 1. linea (Bilboko metroa)
* Bilboko metroa
* Bizkaibus

## Kanpo estekak

* Bilboko metroa
* Bizkaibus
* Datuak: Q3124553
* Multimedia: Estación de Algorta / Q3124553
# Algortako Portuzarra Ikurrina

Algortako Portuzarra Ikurrina Getxo Arraun Elkarteak urtero antolatzen duen bi estropadetako bat da. Getxoko Traineru Bandera TKE Ligarako puntuagarria da eta Algortako Portu zaharrean antolatzen den hau aldiz KAE Ligarako baliagarria da. Hala ere lehenengo ekitaldia 1978an izan zuen eta bigarren estropada bat izan zen 1998an. 2005etik aurrera jarraitasuna izan du.

## Palmaresa

| Urtea | Irabazlea | Bigarrena | Hirugarrena |
| 1978 | Kaiku | Algorta | San Juan |
| 1979- 1997 | ez zen jokatu |
| 1998 | Getxo (Raspas-Algorta) | Isuntza | Santoña |
| 1999- 2004 | ez zen jokatu |
| 2005 | Getaria | Zumaia | Zierbena |
| 2006 | Kaiku | Portugalete | Urola Kosta (Zumaia B-Zarautz B) |
| 2007 | Portugalete | Castro Urdiales B | Hernani |
| 2008 | Astillero | Orio B | La Maruca |
| 2009 | Deustu | Getxo | Trintxerpe |
| 2010 | Camargo | Isuntza | Santurtzi |
| 2011 | Santurtzi | Portugalete | Zierbena |
| 2012 | Trintxerpe | Orio B | Arkote |
| 2013 | San Pedro B | Hondarribia B | Mundaka |
| 2014 | Deustu | Zarautz | Hondarribia B |
| 2015 | Hondarribia B | Castreña | Arkote |
| 2016 | Oiartzun | Arkote | Hibaika |
| 2017 | Lapurdi | Donostiarra B | Elantxobe |
| 2018 | Camargo | Donostiarra B | Santoña |
| 2019 | Castreña | Getxo | Orio B |
| 2020 | KAE 1: Pedreña | Getaria | Deustu |
| 2020 | KAE 2: Lapurdi | Castreña | Hondarribia B |

## Kanpo estekak

* Datuak: Q12253181
# Algua

Algua Italiako udalerri bat da. Bergamoko probintzian kokatuta dago, Lombardia eskualdean. 675 biztanle ditu, 8,32 kilometro koadroko azaleran banatuta.

## Mugakideak

Alguak honako udalerri hauekin egiten du muga:
Aviatico Serina Bracca Selvino San Pellegrino Terme Nembro Costa Serina Zogno

## Kanpo estekak

* Datuak: Q95059
* Multimedia: Algua / Q95059
# Algrange kantonamendua

Algrange kantonamendua Frantziako kantonamendu bat da. Mosela departamenduan dago, Ekialde Handia eskualdean. Guztira 16 udalerri ditu eta Algrange da bere hiriburua.

## Kanpo estekak

* Datuak: Q1398140
# Alguazas

Alguazas Murtziako Erkidegoko udalerria da. 2007ko erroldaren arabera 8.572 biztanle ditu.

## Ikus, gainera

* Murtziako udalerrien zerrenda

## Kanpo estekak

* Datuak: Q1770951
* Multimedia: Alguazas / Q1770951
# Alguien tiene que morir

Alguien tiene que morir hispano-mexikar telesaila da, Manolo Carok Netflixerako sortua.

## Sinopsia

Oharra: Atal honek istorio osoa edo amaiera argitzen du.
Espainia, 1950eko hamarkada. Tradizioa oinarri duen gizarte kontserbadorea pantailaratu dute hiru ataleko familia drama honetan. Gizon gazte bat da protagonista, Mexiko utzi eta etxera itzuli beharko du, gurasoen deia dela medio. Espainiara heltzean, senideek emaztegaia aurkeztuko diote protagonistari, baina berak bestelako planak ditu.

## Aktoreak

* Carmen Maura: Amparo Falcón
* Cecilia Suárez: Mina Falcón
* Ernesto Alterio: Gregorio Falcón
* Alejandro Speitzer: Gabino Falcón
* Isaac Hernández: Lázaro
* Ester Expósito: Cayetana Aldama
* Carlos Cuevas: Alonso Aldama
* Mariola Fuentes: Rosario
* Pilar Castro: Belén Aldama
* Juan Carlos Vellido: Santos Aldama
* Eduardo Casanova: Carlos
* Manuel Morón: Don Federico

## Erreferentziak

* ↑ «Alguien Tiene Que Morir» Berria 2020-10-31 CC BY-SA 4.0 lizentziapean.

## Kanpo estekak

* Datuak: Q85802007
# Ancenis kantonamendua

Ancenis kantonamendua Frantziako kantonamendu bat da. Loira Atlantikoa departamenduan dago, Loirerria eskualdean. Guztira 22 udalerri ditu eta Ancenis-Saint-Géréon da bere hiriburua.

## Kanpo estekak

* Datuak: Q1724136
# Anceniseko barrutia

Anceniseko barrutia Loira Atlantikoa departamenduaren barruan dagoen Frantziako barruti bat da. 4.872 biztanle ditu 791 kilometro koadrotan. Guztira 29 udalerri ditu. Bere hiriburua Ancenis da.

## Udalerriak

| 1. Ancenis (44003) | 2. Anetz (44004) | 3. Belligné (44011) | 4. Bonnœuvre (44017) |
| 5. Couffé (44048) | 6. Joué-sur-Erdre (44077) | 7. La Chapelle-Saint-Sauveur (44034) | 8. La Roche-Blanche (44222) |
| 9. La Rouxière (44147) | 10. Le Cellier (44028) | 11. Le Fresne-sur-Loire (44060) | 12. Le Pin (44124) |
| 13. Ligné (44082) | 14. Maumusson (44093) | 15. Montrelais (44104) | 16. Mouzeil (44107) |
| 17. Mésanger (44096) | 18. Oudon (44115) | 19. Pannecé (44118) | 20. Pouillé-les-Côteaux (44134) |
| 21. Riaillé (44144) | 22. Saint-Géréon (44160) | 23. Saint-Herblon (44163) | 24. Saint-Mars-la-Jaille (44180) |
| 25. Saint-Sulpice-des-Landes (44191) | 26. Teillé (44202) | 27. Trans-sur-Erdre (44207) | 28. Varades (44213) |
| 29. Vritz (44219) | | | |

## Kanpo estekak

* Datuak: Q700414
# Ancerville kantonamendua

Ancerville kantonamendua Frantziako kantonamendu bat da. Meuse departamenduan dago, Ekialde Handia eskualdean. Guztira 25 udalerri ditu eta Ancerville da bere hiriburua.

## Kanpo estekak

* Datuak: Q1724138
# Ancely (Tolosa Okzitaniako tranbia)

1. linea (Tolosako tranbia) :
2. linea (Tolosako tranbia) :
Ancely Tolosa Okzitaniako tranbiaren geltokia da, Tolosa Okzitania udalerrian kokatuta dagoena, avenue des Arènes Romaines eta avenue de Casselardit artean hain zuzen.
Geltokia 2010ko abenduaren 11an ireki zen, Tolosa Okzitaniako tranbiaren linea Arenas eta Aeroconstellacion arteko luzapenarekin.

## Sarbideak

* Avenue des Arènes Romaines

## Historia

2010ko abenduaren 11an ireki zen Ancely geltokia.

## Konexioak
### Hiriko busa

Geltokia 46 eta 66 linearekin konekta da.

## Erreferentziak

* ↑ (Frantsesez) «Accueil» www.midimobilites.fr (Noiz kontsultatua: 2020-08-08).

## Ikus, gainera

* Tolosa Okzitaniako tranbia
* 1. linea (Tolosa Okzitaniako tranbia)
* 2. linea (Tolosa Okzitaniako tranbia)

## Kanpo estekak

* Tisséo web gune ofiziala
* Datuak: Q66796029
* Multimedia: Ancely (Toulouse tramway) / Q66796029
# Anizeto Zugasti

Anizeto Zugasti Iriondo (Altza, Gipuzkoa, 1904ko apirilaren 17a - Donostia, Gipuzkoa, 1983ko irailaren 4a) apaiza eta euskal idazlea izan zen. Euskaltzain urgazlea izanagatik, idazkeraz oso giputza zen, eta inoiz ez zion amore eman euskara batuari.
1927an apaiz egin zen, Gasteizko apaizgaitegian ikasi ondoren. Apaiz-laguna eta organo-jotzailea izan zen Lantziegon, eta kaperau Pasai San Pedron, Soraluzen eta Donostian. Zeruko Argia aldizkariko zuzendariorde izan zen 1936 arte. Zeruko Argia, Arantzazu, Egan eta Euskal-Esnalea agerkarietan argitaratu zituen lan aipagarrienak.

## Lan nagusiak

* Bareak (1926) ipuina
* Mendi-mendian (1932), olerkiak
* Maiatzeko loreak (Andre Mari'ren loreila) (1950)
* Argibidea (1951)
* Jesus'en Biotza'ren illa (1951)
* Bederatziurrenak (1951)
* Entzi'ko A. Mariari Bederatziurrena (1952)
* Argi-bide txikia (1954)
* Ikasgaiak baserritako neskatxentzat (1955), Nemesio Etxanizen laguntzaz
* Neska-Mutikoentzat Eliz-liburua (1957)
* Itun berria (1967), Orixerekin eta Kerexetarekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* «Anizeto Zugasti», Literaturaren Zubitegia.
* Datuak: Q12253578
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Anizy-le-Château

Anizy-le-Château Aisne departamenduko Frantziako udalerria da, Frantzia Garaia eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q840966
* Multimedia: Anizy-le-Château / Q840966